<content>
	<test id="1" title="แบบทดสอบที่ 1 แพนด้ายักษ์" refer="http://th.wikipedia.org">	
		<row p="true">แพนด้ายักษ์ หรือไจแอนท์แพนด้า คนไทยนิยมเรียกหมีแพนด้า เป็นสัตว์เลี้ยงลูกด้วยนมซึ่งปัจจุบันจัด</row>
		<row>อยู่ในวงศ์หมี ถิ่นอาศัยอยู่ทางตอนใต้ของสาธารณรัฐประชาชนจีน อาหารโปรดของแพนด้ายักษ์คือไผ่ นอกนั้นจะ</row>
		<row>เป็นหญ้าชนิดอื่น ๆ ลักษณะเฉพาะของแพนด้ายักษ์คือมีขนสีดำรอบดวงตา, ใบหู, บ่า และขาทั้งสี่ข้าง ส่วนอื่น</row>
		<row>ประกอบด้วยขนสีขาว ปัจจุบันแพนด้ายักษ์เป็นหนึ่งในสัตว์สายพันธุ์ที่ใกล้สูญพันธุ์มากที่สุดสายพันธุ์หนึ่งของ</row>
		<row>โลก ตามรายงานล่าสุดมีแพนด้าที่เลี้ยงในกรงเลี้ยง ๒๓๙ ตัว อยู่ในจีน และอีก ๒๗ ตัว อยู่ในต่างประเทศ มีการ</row>
		<row>คาดการณ์ไว้ว่ามีแพนด้ายักษ์ประมาณ ๑,๕๙๐ ตัว อาศัยอยู่ตามธรรมชาติ</row>
	</test>
	<test id="2" title="แบบทดสอบที่ 2 วาฬ" refer="http://th.wikipedia.org">	
		<row p="true">วาฬ (นิยมเรียกว่า ปลาวาฬ) เป็นสัตว์เลี้ยงลูกด้วยนมชนิดหนึ่ง ออกลูกเป็นตัว มีขนาดตัวที่ใหญ่มหึมา</row>
		<row>(สัตว์เลี้ยงลูกด้วยนมที่มีขนาดใหญ่ที่สุดในโลก) วาฬถึงแม้ว่าจะเป็นสัตว์ที่อาศัยอยู่ในน้ำแต่วาฬไม่ใช่สัตว์</row>
		<row>ประเภทปลา และมักถูกเข้าใจผิดว่าเป็นปลาเสมอ สิ่งที่ทำให้วาฬไม่ใช่ปลา คือ วาฬ หายใจด้วยปอด ซึ่งเหมือน</row>
		<row>มนุษย์เรา วาฬจึงต้องขึ้นมาเหนือทะเลอยู่ตลอด</row>
		<row p="true">บรรพบุรุษของวาฬ เชื่อว่าเป็นสัตว์กินเนื้อบนบกในสมัย พาลิโอซีน เมื่อประมาณ ๖๕ ล้านปีก่อน จากนั้น</row>
		<row>ก็วิวัฒนาการเริ่มใช้ชีวิตแบบสัตว์ครึ่งบกครึ่งน้ำ ภายในเวลาเพียง ๑๐ ล้านปีต่อมาในสมัย อีโอซีน หรือเมื่อ</row>
		<row>ประมาณ ๕๕ ล้านปีก่อน โดยจากสัตว์เลื้อยคลานครึ่งบกครึ่งน้ำจากนั้นขาหลังก็ค่อยหดและเล็กลง จนต่อมาเมื่อ</row>
		<row>ประมาณ ๒๔ - ๒๖ ล้านปีก่อน กระดูกและข้อต่อก็หดเล็กลงจนไม่มีโผล่ออกมาให้เห็น </row>
	</test>
	<test id="3" title="แบบทดสอบที่ 3 แมลงปอ" refer="http://th.wikipedia.org">	
		<row p="true">แมลงปอ เป็นแมลงมีปีก ๔ ปีก กินแมลงเป็นอาหาร บางคนเรียกว่า นักล่าแห่งเวหา เพราะมี</row>
		<row>ความสามารถในการบินสูงมาก แมลงปอสามารถบินได้ไกลถึง ๑๐๐ กม. การขยับปีกขึ้น-ลง จะใช้ความเร็วเฉลี่ย</row>
		<row>ประมาณ ๕๐๐ ครั้งต่อวินาที แมลงปอในโลกนี้มีอยู่มากกว่า ๕,๐๐๐ ชนิด จัดอยู่ประมาณ ๕๐๐ สกุล ซึ่ง</row>
		<row>ศาสตราจารย์ จี.เอช.คาร์เพนเตอร์ ซึ่งเป็นศาสตราจารย์ประจำมหาวิทยาลัยแมนเชสเตอร์ ประเทศอังกฤษ แบ่ง</row>
		<row>แมลงปอออกเป็น ๒ กลุ่มใหญ่ ๆ โดยดูจากลักษณะของเส้นปีก รูปร่างปีก และลักษณะการวางปีกขณะเกาะอยู่</row>
		<row>แบ่งเป็น ๑. กลุ่มแมลงปอบ้าน มีลักษณะตัวใหญ่ สีเข้ม หัวโต ตากว้างแต่ไม่โปน ปีกคู่หลังใหญ่กว่าปีกคู่หน้า</row>
		<row>เวลาเกาะจะกางปีกในแนวราบ ๒. กลุ่มแมลงปอเข็ม มีตัวเล็ก ตาโปน ปีกคู่หลังมีขนาดเท่ากับปีกคู่หน้า</row>
		<row>เวลาเกาะจะหุบปีก ในประเทศไทยมีการค้นพบแมลงปอมากกว่า ๒๙๕ ชนิด</row>
	</test>
	<test id="4" title="แบบทดสอบที่ 4 นกกระจอกเทศ" refer="http://th.wikipedia.org">
		<row p="true">นกกระจอกเทศ จัดว่าเป็นนกที่มีขนาดใหญ่ที่สุดในโลก ขนาดโตเต็มที่สูงประมาณ ๒ - ๒.๕ เมตร</row>
		<row>น้ำหนักเมื่อโตเต็มที่จะหนักประมาณ ๑๖๐ กิโลกรัม มีอายุยืนได้ถึง ๖๕ - ๗๕ ปี ตัวผู้มีขนาดโตกว่าตัวเมีย</row>
		<row>ตัวผู้เมื่อโตเต็มวัยขนตามลำตัวจะเปลี่ยนไปเป็นสีดำ ส่วนขนปีกและขนหางจะเป็นสีขาวสวยงามมาก สำหรับตัวเมีย</row>
		<row>จะมีขนตามตัวสีน้ำตาลเทาอ่อน ปากมีลักษณะแบนและกว้างมาก ดวงตากลมโต หัวเล็ก ศีรษะล้าน มีขนอ่อนบาง</row>
		<row>สีเทา น้ำตาลอ่อนคล้ายสีครีมหรือผลมะอึก คอยาวและมีขนอ่อนเช่นเดียวกับหัว ปีกเล็กไม่สมตัว ขนที่ปีกยาวพอสมควร</row>
		<row>แต่ก็ไม่ใช่ขนสำหรับการบิน ซึ่งขนปีกมีไว้เพื่อความสวยงามเท่านั้น ขาและโคนขาเป็นขาเกลี้ยง ๆ ไม่มีขน ลักษณะ</row>
		<row>เท้าของนกกระจอกเทศจะพบว่ามีนิ้วเท้าข้างละ ๒ นิ้ว ใต้นิ้วเป็นเนื้ออ่อน ๆ ปลายนิ้วทู่ ๆ ใหญ่ ๆ นิ้วทั้งสอง</row>
		<row>จัดเป็นนิ้วกลางและนิ้วนางเท่านั้น นิ้วที่ใหญ่มากคือนิ้วกลาง ซึ่งเป็นธรรมชาติของสัตว์โลกอย่างหนึ่ง</row>
	</test>
	<test id="5" title="แบบทดสอบที่ 5 นกเงือก" refer="http://th.wikipedia.org">
		<row p="true">นกเงือก เป็นนกขนาดใหญ่ ส่วนมากมักจะมีขนสีดำสลับขาว ทั่วโลกมี ๕๕ ชนิด มีการแพร่กระจายอยู่</row>
		<row>ในแถบเขตร้อน ของทวีปอัฟริกา และเอเชีย นกเงือกเป็นนกผัวเดียวเมียเดียว มีลักษณะการทำรังที่แปลกจากนกอื่น</row>
		<row>คือ เมื่อถึงฤดูกาลทำรัง นกคู่ผัวเมียจะพากันหารัง ซึ่งได้แก่ โพรงไม้ตามต้นไม้ใหญ่ เช่น ต้นยาง ที่อยู่ในที่ลับตา</row>
		<row>เมื่อตัวเมียเข้าไปอยู่ในโพรง จะทำความสะอาดแล้วเริ่มปิดปากโพรง ด้วยวัสดุต่าง ๆ เช่น ดิน เปลือกไม้ ตัวเมียจะขัง</row>
		<row>ตัวอยู่ภายในเพื่อออกไข่เลี้ยงลูก ประเทศไทยมีนกเงือก ๑๓ ชนิด ซึ่งในอุทยานแห่งชาติเขาใหญ่ซึ่งมีอาณาเขตส่วนหนึ่ง</row>
		<row>อยู่ในจังหวัดนครราชสีมา มี ๔ ชนิด ได้แก่ นกกก (หรือ นกกะวะหรือนกกาฮัง) นกเงือกสีน้ำตาล นกเงือกกรามช้าง</row>
		<row>(หรือนกกู่กี๋) และนกแก๊ก (หรือนกแกง) และเขตรักษาพันธุ์สัตว์ป่าฮาลา-บาลา ชนิดที่พบในไทย ได้แก่ นกเงือก</row>
		<row>ปากย่น นกเงือกชนหิน นกแก๊ก นกกก นกเงือกหัวหงอก นกเงือกปากดำ นกเงือกหัวแรด นกเงือกดำ นกเงือกกรามช้าง</row>
	</test>
	<test id="6" title="แบบทดสอบที่ 6 พระยามโนปกรณ์นิติธาดา" refer="http://th.wikipedia.org">
		<row p="true">พระยามโนปกรณ์นิติธาดา เป็นนายกรัฐมนตรีคนแรกของประเทศไทย ชื่อเดิมว่า "ก้อน หุตะสิงห์" เกิด</row>
		<row>วันที่ ๑๕ กรกฎาคม พ.ศ. ๒๔๒๗ ที่จังหวัดพระนคร เป็นบุตรของนายฮวด กับนางแก้ว หุตะสิงห์ สมรสกับ</row>
		<row>คุณหญิงมโนปกรณ์นิติธาดา (นิตย์ สามเสน) ท่านถึงอสัญกรรม ณ ปีนัง เมื่อวันที่ ๑ ตุลาคม พ.ศ. ๒๔๙๑</row>
		<row>รวมอายุได้ ๖๔ ปีเศษ พระยามโนปกรณ์นิติธาดา เป็นผู้ที่จบการศึกษาวิชากฎหมายระดับเนติบัณฑิต จากประเทศ</row>
		<row>อังกฤษ เป็นข้าราชการผู้ที่ได้ชื่อว่ามือสะอาด ไม่เคยมีเรื่องด่างพร้อยมาตลอดชีวิตการรับราชการ เมื่อมีการเปลี่ยนแปลง</row>
		<row>การปกครอง ท่านได้รับเลือกจากคณะราษฎร์โดยนายปรีดี พนมยงค์ ให้ดำรงตำแหน่งนายกรัฐมนตรีคนแรกของ</row>
		<row>ประเทศ ด้วยหวังว่าท่านจะเป็นคนกลางประสานความเข้าใจระหว่างกลุ่มผู้นิยมการปกครองแบบเก่า และกลุ่ม</row>
		<row>ผู้เปลี่ยนแปลงการปกครอง</row>
	</test>
	<test id="7" title="แบบทดสอบที่ 7 กระบวนพยุหยาตราชลมารค" refer="http://th.wikipedia.org">
		<row p="true">กระบวนพยุหยาตราชลมารค หรือ กระบวนพยุหยาตราทางชลมารค เป็นกระบวนเสด็จพระราชดำเนิน</row>
		<row>ทางน้ำที่เป็นราชประเพณีไทยที่มีมาแต่โบราณ โดยมีหลักฐานชัดเจนตั้งแต่สมัยอยุธยา เรือในกระบวนมีการสลัก</row>
		<row>โขนเรือเป็นรูปสัตว์ในเทพนิยาย มีการจัดกระบวนหลายแบบ ที่รู้จักกันดีก็คือ "กระบวนพยุหยาตราเพชรพวง" ดัง</row>
		<row>ปรากฏใน ลิลิตพยุหยาตราเพชรพวง ลิลิตพรรณนากระบวนเรือ ประพันธ์โดยเจ้าพระยาพระคลัง (หน) เมื่อ พ.ศ.</row>
		<row>๒๔๓๐ ในรัชสมัยพระบาทสมเด็จพระพุทธยอดฟ้าจุฬาโลก โดยยึดถือตามแบบแผนเดิมแห่งกรุงศรีอยุธยา ประเภท</row>
		<row>ของการเห่เรือ สามารถจำแนกออกเป็น ๒ ประเภทคือ การเห่เรือหลวง (การเห่เรือในงานพระราชพิธี) และการเห่</row>
		<row>เรือเล่น (การเห่เรือเล่นของชาวบ้านในงานต่าง ๆ) ในปัจจุบันการเห่เรือ ยังคงอยู่เฉพาะ การเห่เรือหลวง ที่ใช้ใน</row>
		<row>กระบวนพยุหยาตราชลมารค</row>
	</test>
	<test id="8" title="แบบทดสอบที่ 8 อนุสาวรีย์ชัยสมรภูมิ" refer="http://th.wikipedia.org">
		<row p="true">อนุสาวรีย์ชัยสมรภูมิ เป็นอนุสาวรีย์ในกรุงเทพมหานคร โดยรอบเป็นวงเวียนอยู่กึ่งกลางระหว่างถนนพหลโยธิน</row>
		<row>ถนนราชวิถี และถนนพญาไท อนุสาวรีย์ชัยสมรภูมิสร้างขึ้นเพื่อเทิดทูนวีรกรรมของทหาร ตำรวจ และพลเรือนที่เสียชีวิต</row>
		<row>ไปในกรณีพิพาทระหว่างไทยกับฝรั่งเศส เรื่องการปรับปรุงพรมแดนไทยกับอินโดจีนฝรั่งเศส ซึ่งในครั้งนั้นมีผู้เสียชีวิต</row>
		<row>๕๙ คน พลเอกพระยาพหลพลพยุหเสนา เป็นผู้วางศิลาฤกษ์เมื่อวันที่ ๒๔ มิถุนายน พ.ศ. ๒๔๘๔ และ</row>
		<row>จอมพล ป.พิบูลสงคราม เป็นผู้กระทำพิธีเปิดเมื่อวันที่ ๒๔ มิถุนายน พ.ศ. ๒๔๘๕ สถาปนิกผู้ออกแบบอนุสาวรีย์คือ</row>
		<row>หม่อมหลวงปุ่ม มาลากุล ก่อนที่จะมีการสร้างวงเวียนอนุสาวรีย์ บริเวณจุดตัดของถนนพญาไท ถนนราชวิถี และถนน</row>
		<row>นี้มีชื่อเรียกว่า "สี่แยกสนามเป้า" นอกจากเป็นอนุสรณ์สถานที่สำคัญ และเป็นที่จารึกรายนามทหารที่เสียชีวิต</row>
		<row>ยังเป็นต้นทางของถนนพหลโยธิน รวมไปถึงศูนย์กลางการคมนาคมที่มีรถโดยสารให้บริการในหลายเส้นทาง</row>
	</test>
	<test id="9" title="แบบทดสอบที่ 9 พระราชนิเวศน์มฤคทายวัน" refer="http://th.wikipedia.org">
		<row p="true">พระราชนิเวศน์มฤคทายวัน เป็นสถานที่ท่องเที่ยวที่สำคัญแห่งหนึ่งของจังหวัดเพชรบุรี เป็นพระราชวัง</row>
		<row>สร้างในสมัยรัชกาลที่ ๖ ที่ ต.ห้วยทรายเหนือ อำเภอชะอำ จังหวัดเพชรบุรี โดยเป็นพระตำหนักประทับแรมของ</row>
		<row>พระบาทสมเด็จพระมงกุฏเกล้าเจ้าอยู่หัว ซึ่งพระบาทสมเด็จพระมงกุฏเกล้าเจ้าอยู่หัวได้ทรงพอพระราชหฤทัยที่</row>
		<row>สถานที่ที่ตำบลบางควาย จึงทรงพระกรุณาโปรดเกล้าฯ สั่งให้กระทรวงมหาดไทยได้ดำเนินการก่อสร้างพระราช</row>
		<row>นิเวศน์ใหญ่ใน พ.ศ. ๒๔๖๖ โดยที่เจ้าพระยายมราช (ปั้น สุขุม) เสนาบดีกระทรวงมหาดไทยเป็นผู้อำนวยการ</row>
		<row>ก่อสร้าง และพระองค์ได้ทรงร่างแผนผังการก่อสร้างพระราชนิเวศน์ด้วยพระองค์เอง โดยพระองค์ได้ทรงเพิ่มพระ</row>
		<row>ตำหนักฝ่ายใน ทรงเลือกแบบพระราชนิเวศน์เป็นอาคารแบบไม้ชั้นเดียว หลังคาทรงปั้นหยา มุงกระเบื้องสี่เหลี่ยม</row>
		<row>ใต้ถุนสูง เทพื้นคอนกรีตตลอด โดยที่พระตำหนักต่าง ๆ ได้แบ่งกระจายกันอยู่เป็นหลัง ๆ มีรูปทรงแบบเดียวกัน</row>
	</test>
	<test id="10" title="แบบทดสอบที่ 10 เขื่อนภูมิพล" refer="http://th.wikipedia.org">
		<row p="true">เขื่อนภูมิพล เป็นเขื่อนอเนกประสงค์แห่งแรกในประเทศไทย ลักษณะเป็นเขื่อนคอนกรีตรูปโค้ง เริ่ม</row>
		<row>ก่อสร้างเมื่อ พ.ศ. ๒๔๙๖ แล้วเสร็จทำพิธีเปิดเมื่อวันที่ ๑๗ พฤษภาคม พ.ศ. ๒๕๐๗ เขื่อนนี้เดิมชื่อ เขื่อนยันฮี </row>
		<row>พระบาทสมเด็จพระเจ้าอยู่หัวได้พระราชทานพระปรมาภิไธยให้เป็นชื่อเขื่อนว่า เขื่อนภูมิพล เมื่อวันที่ ๒๕ กรกฎาคม</row>
		<row>พ.ศ. ๒๕๐๐ เขื่อนภูมิพลสร้างปิดกั้นลำน้ำปิง ที่บริเวณเขาแก้ว อำเภอสามเงา จังหวัดตาก มีรัศมีความโค้ง ๒๕๐</row>
		<row>เมตร สูง ๑๕๔ เมตร ยาว ๔๘๖ เมตร ความกว้างของสันเขื่อน ๖ เมตร อ่างเก็บน้ำมีความจุสูงสุดในอาเซียน และ</row>
		<row>เป็นอันดับ ๘ ของโลก พระบาทสมเด็จพระเจ้าอยู่หัวได้เสด็จพระราชดำเนิน ทรงวางศิลาฤกษ์ เมื่อวันที่ ๒๔ มิถุนายน</row>
		<row>พ.ศ. ๒๕๐๔ การก่อสร้างในระยะแรกประกอบด้วย งานก่อสร้างตัวเขื่อน ระบบส่งไฟฟ้า และอาคารโรงไฟฟ้า</row>
		<row>พระบาทสมเด็จพระเจ้าอยู่หัวได้เสด็จพระราชดำเนินทรงเปิดเขื่อน เมื่อวันที่ ๑๗ พฤษภาคม พ.ศ. ๒๕๐๗</row>
	</test>
	<test id="11" title="แบบทดสอบที่ 11 อุทยานแห่งชาติหมู่เกาะช้าง" refer="http://th.wikipedia.org">
		<row p="true">อุทยานแห่งชาติหมู่เกาะช้าง ประกอบด้วยเกาะใหญ่น้อยมากกว่า ๔๐ เกาะ ทั้งยังมีเกาะที่เป็นโขดหิน</row>
		<row>กลางทะเลอีกจำนวนมาก โดยมีเกาะช้างเป็นเกาะที่มีขนาดใหญ่ที่สุดและมีชื่อเสียงของจังหวัดตราด ตั้งอยู่ใน</row>
		<row>ท้องที่อำเภอเกาะช้างและอำเภอเกาะกูด จังหวัดตราด เกาะหลายแห่งมีทิวทัศน์สวยงาม หาดทรายขาว และน้ำทะเล</row>
		<row>ใสสะอาด เช่น เกาะง่าม บางแห่งมีปะการังใต้น้ำที่คงความสมบูรณ์ตามธรรมชาติ เช่น เกาะหวาย และหมู่เกาะรัง</row>
		<row p="true">อุทยานแห่งชาติหมู่เกาะช้าง มีความหลากหลายของพืชพรรณมาก ส่วนใหญ่เป็น ป่าดงดิบชื้น เป็นป่าที่</row>
		<row>ค่อนข้างห่างจากชายฝั่ง พืชพรรณธรรมชาติส่วนใหญ่เป็นไม้สกุลพลอง สารภีป่า และไม้ในสกุลหว้า ขึ้นปนอยู่</row>
		<row>ประปราย พันธุ์ไม้ที่สำคัญได้แก่ ยางนา กระบาก ตะเคียนทอง ทะโล้ พญาไม้ เปล้า หลาวชะโอน เต่าร้าง หวาย</row>
		<row>เตยย่าน กล้วยไม้ ไผ่ เร่ว กระวาน ฯลฯ</row>
	</test>
	<test id="12" title="แบบทดสอบที่ 12 สงกรานต์" refer="http://th.wikipedia.org">
		<row p="true">สงกรานต์ เป็นประเพณีปีใหม่ของประเทศไทย ลาว กัมพูชา พม่า ชนกลุ่มน้อยชาวไตแถบเวียดนามและ</row>
		<row>มณฑลยูนนานของจีน ศรีลังกาและทางตะวันออกของประเทศอินเดีย สงกรานต์เป็นคำสันสกฤต หมายถึงการ</row>
		<row>เคลื่อนย้าย ซึ่งเป็นการอุปมาถึงการเคลื่อนย้ายของการประทับในจักรราศี หรือคือการเคลื่อนขึ้นปีใหม่ในความเชื่อ</row>
		<row>ของไทยและบางประเทศในเอเชียตะวันออกเฉียงใต้ ชาวต่างประเทศเรียกว่า "สงครามน้ำ" สงกรานต์ เป็น</row>
		<row>ประเพณีเก่าแก่ของไทยซึ่งสืบทอดมาแต่โบราณคู่มากับประเพณีตรุษ จึงมีการเรียกรวมกันว่า ประเพณีตรุษ</row>
		<row>สงกรานต์ หมายถึงประเพณีส่งท้ายปีเก่า และต้อนรับปีใหม่ คำว่าตรุษเป็นภาษาทมิฬ แปลว่าการสิ้นปี</row>
		<row p="true">พิธีสงกรานต์ เป็นพิธีกรรมที่เกิดขึ้นในสมาชิกในครอบครัว หรือชุมชนบ้านใกล้เรือนเคียง แต่ปัจจุบัน</row>
		<row>ได้เปลี่ยนไปสู่สังคมในวงกว้าง และมีแนวโน้มที่จะเปลี่ยนทัศนคติ และความเชื่อไป ในความเชื่อดั้งเดิมใช้</row>
		<row>สัญลักษณ์เป็นองค์ประกอบหลักในพิธี ได้แก่ การใช้น้ำเป็นตัวแทน แก้กันกับความหมายของฤดูร้อน</row>
		<row>ใช้น้ำรดให้แก่กันเพื่อความชุ่มชื่น มีการขอพรจากผู้ใหญ่ การรำลึกและกตัญญูต่อบรรพบุรุษที่ล่วงลับ</row>
		<row>ในชีวิตสมัยใหม่ของสังคมไทย เกิดการประชาสัมพันธ์ในเชิงการท่องเที่ยวว่าเป็นภาพของการใช้น้ำเพื่อแสดง</row>
		<row>ความหมายเพียงประเพณีการเล่นน้ำ</row>
	</test>
	<test id="13" title="แบบทดสอบที่ 13 ลอยกระทง" refer="http://th.wikipedia.org">
		<row p="true">วันลอยกระทง เป็นวันสำคัญวันหนึ่งของชาวไทย ตรงกับวันขึ้น ๑๕ ค่ำ เดือน ๑๒ ตามปฏิทินจันทรคติ</row>
		<row>ไทย ตามปฏิทินจันทรคติล้านนา "มักจะ" ตกอยู่ในราวเดือนพฤศจิกายน ตามปฏิทินสุริยคติ ประเพณีนี้กำหนด</row>
		<row>ขึ้นเพื่อเป็นการสะเดาะเคราะห์และขอขมาต่อพระแม่คงคา บางหลักฐานเชื่อว่าเป็นการบูชารอยพระพุทธบาท</row>
		<row>ที่ริมฝั่งแม่น้ำนัมทามหานที และบางหลักฐานก็ว่าเป็นการบูชาพระอุปคุตอรหันต์หรือพระมหาสาวก สำหรับ</row>
		<row>ประเทศไทย ประเพณีลอยกระทงได้กำหนดจัดในทุกพื้นที่ทั่วประเทศ โดยเฉพาะอย่างยิ่งบริเวณที่ติดกับแม่น้ำ</row>
		<row>ลำคลอง หรือแหล่งน้ำต่าง ๆ ซึ่งแต่ละพื้นที่ก็จะมีเอกลักษณ์ที่น่าสนใจแตกต่างกันไป ในวันลอยกระทงผู้คนจะพากัน</row>
		<row>ทำ "กระทง" จากวัสดุอุปกรณ์ต่าง ๆ ตบแต่งเป็นรูปคล้ายดอกบัวบาน ปักธูปเทียน และนิยมตัดเล็บ เส้นผม หรือ</row>
		<row>ใส่เหรียญกษาปณ์ลงไปในกระทง แล้วนำไปลอยในสายน้ำ (ในพื้นที่ติดทะเล ก็นิยมลอยกระทงริมฝั่งทะเล)</row>
		<row>เดิมเชื่อกันว่าประเพณีลอยกระทงเริ่มมีมาแต่สมัยสุโขทัย ในรัชสมัยพ่อขุนรามคำแหง โดยมีนางนพมาศหรือ</row>
		<row>ท้าวศรีจุฬาลักษณ์ เป็นผู้ประดิษฐ์กระทงขึ้นครั้งแรก โดยแต่เดิมเรียกว่าพิธีจองเปรียง แต่ปัจจุบันมีหลักฐาน</row>
		<row>ว่าไม่น่าจะเก่ากว่าสมัยรัตนโกสินทร์ตอนต้น โดยอ้างอิงหลักฐานจากภาพจิตรกรรมการสร้างกระทงแบบต่าง ๆ</row>
		<row>ในสมัยรัชกาลที่ ๓ ปัจจุบันวันลอยกระทงเป็นเทศกาลที่สำคัญของไทย ที่มีนักท่องเที่ยวทั้งชาวไทยและ</row>
		<row>ต่างประเทศมาเที่ยวปีละมาก ๆ ทั้งนี้ในช่วงเวลาดังกล่าวมักจะเป็นช่วงต้นฤดูหนาว และมีอากาศดี</row>
	</test>
	<test id="14" title="แบบทดสอบที่ 14 การแต่งงาน" refer="http://th.wikipedia.org">
		<row p="true">การแต่งงาน คือ พิธีกรรมที่สำคัญที่สุดแห่งชีวิตรักที่จัดขึ้นท่ามกลางความยินดีปรีดาของคู่รักและสักขี</row>
		<row>พยานเพื่อประกาศความเป็นสามี-ภรรยากัน ในงานพิธีนั้น ว่าที่สามีจะเรียกว่า เจ้าบ่าว ส่วนว่าที่ภรรยาเรียกว่า</row>
		<row>เจ้าสาว เรียกรวมกันเป็น คู่บ่าวสาว การแต่งงานถือเป็นการเริ่มต้นสำหรับการใช้ชีวิตคู่ที่ถูกต้องและสมบูรณ์ของ</row>
		<row>หมู่มวลมนุษย์ชาติ การที่จะแต่งงานกันได้นั้น ทั้งฝ่ายหญิงและฝ่ายชายต้องเห็นพ้องต้องกันและอยู่ในวัยอัน</row>
		<row>พอเหมาะสมควร มีหน้าที่การงานที่ดีที่จะพาครอบครัวให้อยู่รอดได้ ประเพณีและวัฒนธรรมของการแต่งงานนั้น</row> 
		<row>แตกต่างกันไปในแต่ละท้องถิ่น และเปลี่ยนไปตามยุคสมัย การแต่งงานแบบไทย โดยทั่วไป จะมีลำดับ ๓ ขั้นตอนดังนี้</row>
		<row>๑. การสู่ขอ - ฝ่ายชายก็จะให้ญาติผู้ใหญ่ที่ตนให้ความเคารพ ไปสู่ขอผู้หญิงกับพ่อแม่ของฝ่ายหญิง</row>
		<row>๒. การหมั้น - หลังจากที่มีการสู่ขอแล้ว ขั้นต่อไป ฝ่ายชายก็จะจัดขบวนขันหมากไปที่บ้านของฝ่ายหญิง</row>
		<row>๓. พิธีแต่งงาน - ตอนเช้าจะทำบุญตักบาตรเลี้ยงพระ รดน้ำสังข์เพื่อให้ญาติผู้ใหญ่ ที่นับถือได้เป็นสักขีพยาน</row>
		<row>ในการแต่งงาน จากนั้นก็มักจะมีการกินเลี้ยงกัน</row>
	</test>
	<test id="15" title="แบบทดสอบที่ 15 โขน" refer="http://th.wikipedia.org">
		<row p="true">โขน เป็นศิลปะการแสดงอย่างหนึ่งของไทย มีประวัติที่เก่าแก่ยาวนานมาก เชื่อว่ามีความเก่าแก่อย่างน้อย</row>
		<row>ย้อนไปถึงสมัยอยุธยา มีการสันนิษฐานว่าเป็นการแสดงที่พัฒนามาจากการแสดงชักนาคดึกดำบรรพ์ กระบี่</row>
		<row>กระบอง และการแสดงหนังใหญ่ ดังนั้นการแสดงโขนจึงเป็นการรวมศิลปะการแสดงหลายชนิดเข้าด้วยกัน เป็น</row>
		<row>การแสดงที่อาศัยท่าเต้นเป็นการแสดงออกทางอารมณ์เป็นสำคัญ ตัวละครมีทั้งแบบสวมมงกุฎบนศีรษะ และสวม</row>
		<row>หน้ากาก โดยการแสดงเป็นเรื่องราว มีทั้งบทเจรจา และบทร้อง สำหรับเนื้อเรื่องที่นำมาแสดงโขนนั้นเดิมมีทั้ง</row>
		<row>เรื่องอุณรุท และรามเกียรติ์ แต่ในปัจจุบันนิยมเล่นแต่เรื่องรามเกียรติ์เท่านั้น โขนเป็นนาฏกรรมที่มีศิลปะเป็น</row>
		<row>แบบฉบับของตนเอง คำว่า "โขน" ไม่ทราบแน่ชัดว่ามีมาตั้งแต่สมัยใด ซึ่งได้มีกล่าวไว้ในลิลิตพระลอเล่าถึง</row>
		<row>งานมหรสพในงานพระศพของพระลอและพระเพื่อนพระแพงว่า "ขยายโรง โขนโรงรำ ทำระทาราวเทียน"</row>
		<row>คำว่า "โขน" มีกล่าวไว้ในหนังสือของชาวต่างประเทศ เป็นการกล่าวถึงศิลปะแห่งการเล่นของไทยในรัชสมัย</row>
		<row>สมเด็จพระนารายณ์มหาราช ซึ่งเป็นที่นิยมและยึดถือเป็นแบบแผนกันมานาน เมื่อเปิดพจนานุกรม</row>
		<row>ฉบับราชบัณฑิตยสถาน พ.ศ. ๒๕๒๕ ซึ่งใช้กันในยุคสมัยนี้ก็จะพบว่า โขน หมายถึง การเล่นอย่างหนึ่ง</row>
 		<row>คล้ายละครรำ แต่เล่นเฉพาะในเรื่องรามเกียรติ์ โดยผู้แสดงสวมหัวจำลองต่าง ๆ ที่เรียกว่า หัวโขน หรืออีก</row>
		<row>ความหมายหนึ่งหมายถึง ไม้ที่ต่อเสริมหัวเรือท้ายเรือให้งอนเชิดขึ้นไป เรียกว่า "โขนเรือ" เรียกเรือชนิดหนึ่ง</row>
		<row>ที่มีโขนว่า เรือโขน เช่น เรือโขนขนาดใหญ่น้อย เหลือหลาย (ลิลิตพยุหยาตรา) หรือส่วนสุดทั้ง ๒ ข้างของ</row>
		<row>รางระนาดหรือฆ้องวง ที่งอนขึ้นก็เรียกว่า "โขน"</row>
	</test>
	<test id="16" title="แบบทดสอบที่ 16 นาฏยศาลาหุ่นละครเล็ก" refer="http://th.wikipedia.org">
		<row p="true">โจหลุยส์ หรือ นาฏยศาลาหุ่นละครเล็ก เป็นคณะการแสดงละครเล็ก หรือหุ่นกระบอก ของอาจารย์สาคร</row>
		<row>ยังเขียวสด หรือ "โจหลุยส์" และครอบครัว ได้จัดให้มีการแสดงต่อสาธารณะครั้งแรกเมื่อ ปี พ.ศ. ๒๕๒๘ เพื่อ</row>
		<row>เป็นการอนุรักษ์ศิลปะการแสดงและการทำหุ่นของไทย สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวง</row>
		<row>นราธิวาสราชนครินทร์ ทรงพระราชทานชื่อโรงละครโจหลุยส์ว่า "นาฏยศาลา หุ่นละครเล็ก" และได้ทรงเป็นองค์</row>
		<row>อุปถัมภ์ "มูลนิธินาฏยศาลา หุ่นละครเล็ก"</row>
		<row p="true">ครูสาครเกิดเมื่อ พ.ศ. ๒๔๖๕ ที่มาของชื่อ โจหลุยส์ นั้นเพราะสมัยเด็ก ครูสาครป่วยหนักบิดามารดาจึง</row>
		<row>ยกให้เป็นลูกพระ ตั้งชื่อให้ว่า หลิว เป็นการแก้เคล็ด เมื่อโตขึ้นได้ฝึกหัดโขน ละคร และลิเก จนเติบโตได้ออกแสดง</row>
		<row>ตระเวนไปกับบิดา ซึ่งครูสาครนิยมแสดงเป็นตัวตลก และมีการเรียกชื่อเพี้ยนจาก "หลิว" เป็น "หลุยส์"</row>
		<row>ต่อมามีผู้มาเติมเป็น "โจหลุยส์" เหมือนชื่อนักมวยแชมป์โลกขณะนั้น ต่อมานำชื่อ "โจหลุยส์ มาตั้งเป็นชื่อโรงละคร</row>
		<row>ที่เป็นคณะแสดงหุ่นละครกับสมาชิกครอบครัวว่า "โจหลุยส์เธียเตอร์" ปัจจุบันโรงละครของคณะโจหลุยส์ (โจหลุยส์</row>
		<row>เธียเตอร์) นั้นมีที่ตั้งอยู่ในบริเวณสวนลุมไนท์บาซาร์ กรุงเทพมหานคร</row>
	</test>
	<test id="17" title="แบบทดสอบที่ 17 แครอท" refer="http://th.wikipedia.org">
		<row p="true">แครอท เป็นพืชกินหัวชนิดหนึ่ง มีลักษณะยาว หัวแครอทมีหลายสี เช่น เหลือง ม่วง ส้ม แต่ที่นิยม</row>
		<row>รับประทานในปัจจุบันคือสีส้ม เป็นพืชแถบเอเชียตะวันออกและเอเชียกลาง มีหลายขนาด ตั้งแต่ขนาดเล็กเท่าแท่ง</row>
		<row>ดินสอ หรือที่เรียกว่าเบบี้แครอท ไปจนถึงขนาดใหญ่ หัวแครอทมีวิตามินเอสูง ใช้รับประทานเพื่อบำรุงสายตา</row>
		<row>แก้โรคตาฟาง ใช้เป็นยาขับปัสสาวะเนื่องจากมีปริมาณเกลือโปแตสเซียมสูง และยังสามารถใช้เป็นยาขับพยาธิ</row>
		<row>ไส้เดือนได้อีกด้วย แครอทมีสาร "เบต้าแคโรทีน" ที่ช่วยยับยั้งเซลล์ของมะเร็งและต่อต้านสารอนุมูลอิสระ</row>
		<row>ซึ่งเป็นต้นกำเนิด เซลล์มะเร็งได้เป็นอย่างดี มีส่วนช่วยให้ตับขับสารพิษออกจากร่างกาย แคลเซียมเพคเตทในแครอท</row>
		<row>ช่วยลดระดับ คลอเลสเตอรอล ลดการเกิดโรคหัวใจและภาวะหัวใจล้มเหลว บำรุงเซลล์ผิวหนังและเส้นผม</row>
		<row>นอกจากนี้ยังมีแคลเซียม มีฟอสฟอรัส เหล็ก มีวิตามินเอ บี๑ บี๒ และวิตามินซี แต่การกินแครอทสีส้ม</row>
		<row>จำนวนมากเป็นประจำจะทำให้สีผิวเป็นสีเหลือง</row>
	</test>
	<test id="18" title="แบบทดสอบที่ 18 ตะไคร้" refer="http://th.wikipedia.org">
		<row p="true">ตะไคร้ ชื่อท้องถิ่น จะไคร (ภาคเหนือ), ไคร (ภาคใต้), คาหอม (แม่ฮ่องสอน), เชิดเกรย, เหลอะเกรย</row>
		<row>(เขมร-สุรินทร์), ห่อวอตะโป่ (กะเหรี่ยง-แม่ฮ่องสอน) เป็นพืชล้มลุก ความสูงประมาณ ๔ - ๖ ฟุต ใบยาวเรียว</row>
		<row>ปลายใบมีขนหนาม ลำต้นรวมกันเป็นกอ มีกลิ่นหอม ดอกออกเป็นช่อยาวมีดอกเล็กฝอยเป็นจำนวนมาก ตะไคร้เป็นพืช</row>
		<row>ที่สามารถนำส่วนต้นหัวไปประกอบอาหาร และจัดเป็นพืชสมุนไพรด้วย ตะไคร้มีถิ่นกำเนิด ในประเทศอินโดนีเซีย</row>
		<row>ศรีลังกา พม่า อินเดีย ไทย และในทวีปอเมริกาใต้</row>
		<row p="true">ตะไคร้เป็นพืชเป็นพืชตระกูลหญ้า ที่เจริญเติบโตง่าย อาจมีทรงพุ่มสูงถึง ๑ เมตร มีลำต้นที่แท้จริง</row>
		<row>ประมาณ ๔ - ๗ เซนติเมตร ลำของต้นจะถูกห่อหุ้มไปด้วยกาบใบโดยรอบ ใบยาวแคบ เส้นใบขนานกับก้านใบ</row>
		<row>ใบของตะไคร้อุดมไปด้วยน้ำมันหอมระเหย ที่นิยมนำมาปลูกเป็นพันธุ์พื้นเมืองที่ปลูกกันโดยทั่วไป</row>
		<row p="true">สรรพคุณของตะไคร้ ส่วนของเหง้าและลำต้นแก่ ใช้เป็นส่วนประกอบของอาหารที่สำคัญหลายชนิด</row>
		<row>เช่น ต้มยำ และอาหารไทยหลายชนิด ให้กลิ่นหอม มีสรรพคุณทางยาเช่น บำรุงธาตุ แก้โรคทางเดินปัสสาวะ</row>
		<row>ขับลมในลำไส้ทำให้เจริญอาหาร แก้โรคหืด แก้อหิวาตกโรค บำรุงสมอง ช่วยให้สมาธิดี ต้มกับน้ำใช้ดื่มแก้อาเจียน</row>
		<row>ใช้ต้นสดโขลกคั้นเอาน้ำดื่มแก้อาการเมาในกรณีผู้ที่เมามาก ๆ ช่วยให้สร่างเร็ว ส่วนหัวสามารถใช้แก้โรคเกลื้อน</row>
		<row>ท้องอืดท้องเฟ้อ โรคนิ่ว มากไปกว่านั้นยังสามารถทำเป็นยาช่วยนอนหลับ ช่วยลดความดันสูง น้ำมันตะไคร้หอม</row>
		<row>ใช้ทากันยุงได้ ถ้าปลูกใกล้ผักอื่นๆจะช่วยกันแมลงได้และยังให้กลิ่นหอม ที่ดับกลิ่นบางชนิดใช้ตะไคร้เป็นส่วนผสม</row>
		<row>เพราะมีกลิ่นที่หอม และที่กำจัดยุงบางชนิดก็ใช้ตะไคร้เป็นส่วนผสมด้วยเนื่องจากมีกลิ่นที่แรงจึงช่วยทำให้ไล่ยุงได้</row>
	</test>
	<test id="19" title="แบบทดสอบที่ 19 ต้มยำ" refer="http://th.wikipedia.org">
		<row p="true">ต้มยำเป็นอาหารประเภทแกง เป็นอาหารคาวที่รับประทานกับข้าวสวยซึ่งรับประทานกันทั่วทุกภาค</row>
		<row>ในประเทศ แต่จะนิยมทานต้มยำกุ้งมากกว่าต้มยำชนิดอื่น ๆ โดยต้มยำจะใส่เนื้อสัตว์อะไรก็ได้ เช่น กุ้ง หมู</row>
		<row>ไก่ ปลา หัวปลา หรือจะไม่ใส่เนื้อสัตว์เลยก็ได้ ผักที่นิยมใส่มากที่สุดในต้มยำได้แก่ ใบมะกรูด ตะไคร้ ข่า พริก</row>
		<row>ผักอื่น ๆ ที่นิยมใส่รองลงมาได้แก่ มะเขือเทศ เห็ดหูหนู เห็ดฟาง เห็ดนางฟ้า หัวปลี ใบผักชี ส่วนเครื่องปรุง</row>
		<row>ที่จำเป็นต้องใส่ คือ มะนาว น้ำปลา น้ำตาล น้ำพริกเผา</row>
		<row p="true">การใส่นม หรือกะทิลงไปนั้น บางที่ก็นิยมใส่เพื่อให้รสชาติกลมกล่อมขึ้น มักจะเรียกว่า ต้มยำน้ำข้น</row>
		<row>ต้มยำกุ้งนั้นนิยมใส่มันกุ้งลงไปเพื่อเพิ่มกลิ่นกุ้ง ต้มยำหัวปลามักจะไม่นิยมใส่นม ถ้าเป็นต้มโคล้งจะใส่น้ำมะขามเปียก</row>
		<row>แทนน้ำมะนาว และจะใส่หอมแดงสดลงไปด้วย</row>
		<row p="true">ต้มยำทะเล เป็นหนึ่งในอาหารไทยรสชาติจัดจ้าน ในตระกูลต้มยำซึ่งจะมีอยู่หลายชนิด ซึ่งหนึ่งในนั้น</row>
		<row>มีชื่อที่เรารู้จักกันดีในบรรดาต้มยำ ก็คือต้มยำกุ้ง จุดเด่นของอาหารประเภทต้มยำก็คือ มีรสชาติเผ็ดค่อนข้างมาก</row>
		<row>และมีรสชาติเปรี้ยวมากที่สุดในบรรดาอาหารทั้งหลาย ส่วนข้อแตกต่างของต้มยำที่มีชื่อเรียกไม่เหมือนกันนั้น</row>
		<row>เนื่องมาจากการนำเนื้อของสัตว์ที่นำมาปรุงเป็นอาหาร ก็จะเรียกชื่อตามเนื้อสัตว์ที่ได้นำมาปรุงเป็นอาหารนั้น</row>
		<row>หรือเรียกกันตามนิยมในท้องถิ่นนั้น</row>
	</test>
	<test id="20" title="แบบทดสอบที่ 20 ก๋วยเตี๋ยว" refer="http://th.wikipedia.org">
		<row p="true">ก๋วยเตี๋ยว เป็นอาหารชนิดหนึ่ง มีลักษณะเป็นเส้นยาว ทำมาจากแป้งข้าวเจ้าเป็นส่วนใหญ่ โดยมากจะ</row>
		<row>ลวกให้สุกในน้ำเดือด สะเด็ดน้ำ แล้วนำมาใส่เครื่องปรุงชนิดต่าง ๆ นิยมรับประทานทั้งแบบน้ำและแบบแห้ง โดย</row>
		<row>นิยมใช้ตะเกียบเป็นเครื่องมือในการรับประทาน คำว่า "ก๋วยเตี๋ยว" มาจากภาษาจีนแต้จิ๋ว แปลว่า หุงเส้น (ข้าว)</row>
		<row>ข้าวซอยก็นับเป็นเส้นก๋วยเตี๋ยวชนิดหนึ่ง ซึ่งเป็นอาหารพื้นบ้านทางภาคเหนือของไทย สันนิษฐานกันว่าก๋วยเตี๋ยว</row>
		<row>ในประเทศไทย มีมาเมื่อประมาณสมัยสมเด็จพระนารายณ์มหาราช ซึ่งเป็นช่วงที่ไทยมีการติดต่อกับชาวต่างชาติมากมาย</row>
		<row>และชาวจีนก็ได้นำเอาก๋วยเตี๋ยวเข้ามากินกันในเรือ โดยต้มในน้ำซุป มีการใส่หมู ใส่ผักและเครื่องปรุงเพื่อความอร่อย</row>
		<row>แต่สำหรับคนไทยแล้วถือว่าเป็นสิ่งที่แปลกใหม่ในยุคนั้น และได้นำมาประกอบเป็นอาหารอื่น ๆ บริโภคกันจนมีความเป็นที่</row>
		<row>รู้จักกันเป็นอย่างดี และเริ่มมีการทำเส้นก๋วยเตี๋ยวในประเทศไทยในสมัย จอมพล ป.พิบูลย์สงคราม เป็นนายกรัฐมนตรี</row>
		<row>ได้มีนโยบาย รัฐนิยม ที่สนับสนุนให้ประชาชน บริโภคก๋วยเตี๋ยว โดย ท่านนายก ฯ เห็นว่าหากประชาชน หันมาร่วมกัน</row>
		<row>บริโภคก๋วยเตี๋ยว จะเป็นการแก้ไขเศรษฐกิจของชาติในตอนนั้น</row>
		<row p="true">ชนิดของอาหารที่ใช้เส้นก๋วยเตี๋ยวมีมากมายดังนี้ ก๋วยเตี๋ยวหมู (ไก่, เป็ด, เนื้อ, ปลา) เย็นตาโฟ, ก๋วยเตี๋ยวเรือ</row>
		<row>(หรือก๋วยเตี๋ยวน้ำตก), ก๋วยเตี๋ยวคั่ว, ผัดซีอิ๊ว, ก๋วยจั๊บ, บะหมี่หมูแดง (หรือบะหมี่เกี๊ยวหมูแดง), ผัดไทย (หรือ ผัดไท),</row>
		<row>ก๋วยเตี๋ยวสุโขทัย (หรือก๋วยเตี๋ยวชากังราว), ราดหน้า</row>
	</test>
	<test id="21" title="แบบทดสอบที่ 21 กาแฟ" refer="http://th.wikipedia.org">
		<row p="true">กาแฟ เป็นเครื่องดื่มที่ทำจากเมล็ดกาแฟคั่วซึ่งได้จากต้นกาแฟ กาแฟเป็นเครื่องดื่มที่ได้รับความนิยมมาก</row>
		<row>ที่สุดในโลกชนิดหนึ่งเช่นเดียวกับชาและน้ำ กาแฟเป็นสินค้าธรรมชาติที่มีการซื้อขายกันมากเป็นอันดับสองของ</row>
		<row>โลก รองจากปิโตรเลียม มนุษย์เริ่มบริโภคกาแฟตั้งแต่สมัยคริสต์ศตวรรษที่ ๙ เมื่อถูกค้นพบตามที่ราบสูงใน</row>
		<row>เอธิโอเปีย จากนั้นก็แพร่กระจายไปยังอียิปต์และเยเมน และเมื่อถึงคริสต์ศตวรรษที่ ๑๕ กาแฟก็เดินทางไปถึง</row>
		<row>อาเซอร์ไบจาน เปอร์เซีย ตุรกีและแอฟริกาเหนือ จากโลกมุสลิม กาแฟก็เดินทางไปยังอิตาลี จากนั้นไปยังส่วน</row>
		<row>ที่เหลือของยุโรป อินโดนีเซีย และทวีปอเมริกา กาแฟเป็นสินค้าส่งออกที่สำคัญของโลก ในปี ค.ศ. ๒๐๐๔</row>
		<row>กาแฟเป็นผลผลิตทางการเกษตรที่มีการส่งออกมากเป็นอันดับที่หกของโลก เป็นสินค้าการเกษตรส่งออกที่</row>
		<row>ทำรายได้เป็นอันดับหนึ่งในจำนวน ๑๒ ประเทศ และในปี ค.ศ. ๒๐๐๕ กาแฟเป็นพืชที่มีการส่งออกนอกประเทศ</row>
		<row>มีมูลค่าสูงเป็นอันดับ ๗ ทั่วโลก กาแฟได้รับการโต้เถียงอย่างมากในด้านการเพาะปลูกต้นกาแฟ</row>
		<row>และผลกระทบกับสิ่งแวดล้อม และมีการศึกษาจำนวนมากที่ระบุถึงความสัมพันธ์ระหว่างการบริโภคกาแฟกับ</row>
		<row>ข้อจำกัดทางยาอย่างแน่นอน อย่างไรก็ตาม ก็ยังไม่มีข้อสรุปที่แน่ชัดว่ากาแฟให้คุณหรือให้โทษกันแน่</row>
	</test>
	<test id="22" title="แบบทดสอบที่ 22 ชาเขียว" refer="http://th.wikipedia.org">
		<row p="true">ชาเขียว เป็นชาที่ไม่ผ่านการหมัก ซึ่งมีประโยชน์ต่อสุขภาพและมีคุณสมบัติในการต้านทานโรคได้นานา</row>
		<row>ชนิด จึงเป็นที่นิยมของคนส่วนใหญ่ น้ำชาจะเป็นสีเขียวหรือเหลืองอมเขียว มีรสฝาด ไม่มีกลิ่น แต่จะมีการแต่งกลิ่น</row>
		<row>เพื่อให้เกิดความน่ารับประทานมากขึ้น</row>
		<row p="true">ชามีต้นกำเนิดมาจากประเทศจีนกว่า ๔,๐๐๐ ปีมาแล้ว กล่าวคือเมื่อ ๒,๗๓๗ ปีก่อนคริสต์ศักราช ชาได้</row>
		<row>ถูกค้นพบโดยจักรพรรดินามว่า เสินหนง ซึ่งเป็นบัณฑิตและนักสมุนไพร จะรักความสะอาดมาก ดื่มเฉพาะน้ำต้ม</row>
		<row>สุกเท่านั้น วันหนึ่งขณะที่เสินหนงกำลังพักผ่อนอยู่ใต้ต้นชาในป่า และกำลังต้มน้ำอยู่นั้น ปรากฏว่าลมได้โบกกิ่ง</row>
		<row>ไม้ เป็นเหตุให้ใบชาร่วงหล่นลงในน้ำซึ่งใกล้เดือดพอดี เมื่อเขาลองดื่มก็เกิดความรู้สึกกระปรี้กระเปร่าขึ้นมาก ชา</row>
		<row>เขียวถูกพัฒนาขึ้นเรื่อย ๆ ในช่วงศตวรรษต่าง ๆ</row>
		<row p="true">ประเทศไทยในสมัยสุโขทัยช่วงมีการแลกเปลี่ยนวัฒนธรรมกับจีนพบว่าได้มีการดื่มชากัน แต่ก็ไม่</row>
		<row>ปรากฏหลักฐานว่านำเข้ามาได้อย่างไรและเมื่อใด แต่จากจดหมายของท่านลาลูแบร์ในสมัยสมเด็จพระนารายณ์</row>
		<row>มหาราชได้กล่าวไว้ว่า คนไทยได้รู้จักการดื่มชาแล้ว โดยนิยมชงชาเพื่อรับแขก การดื่มชาของคนไทยสมัยนั้น</row>
		<row>ดื่มแบบชาจีนไม่ใส่น้ำตาล สำหรับการปลูกชาในประเทศไทยนั้น แหล่งกำเนิดเดิมจะอยู่ทางภาคเหนือ</row>
	</test>
	<test id="23" title="แบบทดสอบที่ 23 เลขมาตรฐานสากลประจำหนังสือ" refer="http://th.wikipedia.org">
		<row p="true">เลขมาตรฐานสากลประจำหนังสือ หรือ ไอเอสบีเอ็น เป็นรหัสที่กำหนดขึ้นให้ใช้กับสิ่งพิมพ์ประเภท</row>
		<row>หนังสือทั่วไป มีจุดมุ่งหมายให้เป็นเอกลักษณ์เฉพาะของหนังสือแต่ละเรื่อง เพื่ออำนวยความสะดวกในการ</row>
		<row>ควบคุมข้อมูลสิ่งพิมพ์ด้วยคอมพิวเตอร์ ในด้านการสั่งซื้อ การขาย การบริการ การเงิน และการนำสินค้าออก</row>
		<row>จำหน่ายไปยังสำนักพิมพ์ในประเทศต่าง ๆ ระบบไอเอสบีเอ็น ถูกสร้างขึ้นในสหราชอาณาจักร ในปี พ.ศ. ๒๕๐๙</row>
		<row>โดยบริษัทผู้จัดพิมพ์และขายหนังสือ ดับเบิลยู เอช สมิธ และถูกเรียกว่า เลขมาตรฐานหนังสือ หรือ เอสบีเอ็น</row>
		<row>ต่อมา มีการนำมาใช้เป็นมาตรฐานสากลไอเอสโอ ในปี พ.ศ. ๒๕๑๓</row>
		<row p="true">รหัสมาตรฐานที่คล้ายกัน ได้แก่ หมายเลขมาตรฐานสากลประจำวารสาร หรือ ไอเอสเอสเอ็น ใช้สำหรับ</row>
		<row>นิตยสารที่ออกตามกำหนดเวลา</row>
		<row p="true">การคำนวณเลขตรวจสอบในระบบคอมพิวเตอร์ สำนักงานไอเอสบีเอ็นสากลมีคู่มืออย่างเป็นทางการ</row>
		<row>ซึ่งบอกถึงการคำนวณเลขตรวจสอบหลักสุดท้ายของไอเอสบีเอ็น โดยใช้การคำนวณเลขคณิตมอดุลาร์จากเลข</row>
		<row>ไอเอสบีเอ็น ๙ หลักแรก คือ คูณเลขไอเอสบีเอ็นหลักแรกด้วย ๑๐ หลักที่สองด้วย ๙ หลักที่สามด้วย ๘ ไปจน</row>
		<row>ถึงหลักที่เก้าด้วย ๒ นำผลคูณทั้ง ๙ จำนวนมาบวกกัน แล้วคำนวณมอดุลาร์ ๑๑ สำหรับกรณีที่หาค่ามอดุลาร์</row>
		<row>ได้ ๑๐ จะใช้ตัวอักษรเอ็กซ์พิมพ์ใหญ่ในภาษาอังกฤษแทน</row>
	</test>
	<test id="24" title="แบบทดสอบที่ 24 โฆษณา" refer="http://th.wikipedia.org">
		<row p="true">โฆษณา เป็นการประกาศสินค้าหรือบริการที่ต้องการให้ประชาชนโดยทั่วไปทราบ จุดมุ่งหมายก็เพื่อให้</row>
		<row>คนทั่วไปรู้จักสินค้าหรือการบริการนั้น ในอดีตการเริ่มต้นของการโฆษณาจะเป็นลักษณะของการร้องป่าวประกาศ</row>
		<row>เชิญชวน ปัจจุบันการโฆษณาทำได้ตามสื่อต่าง ๆ เช่น สื่อสิ่งพิมพ์ สื่อโทรทัศน์ สื่อวิทยุ เป็นต้น โดยเจ้าของกิจการ</row>
		<row>จะว่าจ้างบริษัทรับทำโฆษณา เพื่อทำการโฆษณาสินค้าและบริการในสื่อต่าง ๆ เช่น ป้ายโฆษณากลางแจ้งตามถนน</row>
		<row>สายหลัก ซึ่งเป็นสื่อที่ช่วยประหยัดงบประมาณได้และสามารถตอกย้ำตราสินค้าได้อีกทางหนึ่ง</row>
		<row p="true">สถานที่ใดก็ตามที่มีสปอนเซอร์จ่ายเงินเพื่อจะได้แสดงโฆษณาของตนถือได้ว่าเป็นสื่อโฆษณาอย่างหนึ่ง</row>
		<row>สื่อโฆษณาอาจรวมถึง การเขียนกำแพง, ป้ายโฆษณา, ใบปลิว, แผ่นพับ, วิทยุ, โฆษณาในโทรทัศน์และ</row>
		<row>โรงภาพยนตร์, ป้ายโฆษณาบนเว็บ, ที่นั่งตามป้ายรถเมล์, คนถือป้าย, นิตยสาร, หนังสือพิมพ์, ด้านข้างของรถหรือ</row>
		<row>เครื่องบิน, ประตูรถแท็กซี่, เวทีคอนเสิร์ต, สถานีรถไฟใต้ดิน, สติกเกอร์บนแอปเปิล, โปสเตอร์, ด้านหลังของตั๋วการ</row>
		<row>แสดง, ด้านหลังของใบเสร็จ และอื่นๆ อีกมากมาย</row>
	</test>
	<test id="25" title="แบบทดสอบที่ 25 คอมพิวเตอร์" refer="http://th.wikipedia.org">
		<row p="true">คอมพิวเตอร์ หรือในภาษาไทยเรียกว่า คณิตกรณ์ คือ เครื่องมือหรืออุปกรณ์อิเล็กทรอนิกส์ ที่มี</row>
		<row>ความสามารถในการคำนวณอัตโนมัติตามคำสั่ง ส่วนที่ใช้ประมวลผลเรียกว่าหน่วยประมวลผล ชุดของคำสั่งที่</row>
		<row>ระบุขั้นตอนการคำนวณเรียกว่าโปรแกรมคอมพิวเตอร์ ผลลัพธ์ที่ได้ออกมานั้นอาจเป็นได้ทั้ง ตัวเลข ข้อความ</row>
		<row>รูปภาพ เสียง หรืออยู่ในรูปอื่น ๆ อีกมากมาย ลักษณะทางกายภาพของคอมพิวเตอร์นั้นมีหลากหลาย มีทั้งขนาด</row>
		<row>ที่ใหญ่มากจนต้องใช้ห้องทั้งห้องในการบรรจุ และขนาดเล็กจนวางได้บนฝ่ามือ การจัดแบ่งประเภทของคอมพิวเตอร์</row>
		<row>สามารถจัดแบ่งได้ตามขนาดทางกายภาพเป็นสำคัญ ซึ่งมักจะแปรผันกับประสิทธิภาพความเร็วในการประมวลผล</row>
		<row>โดยขนาดคอมพิวเตอร์ที่มีขนาดใหญ่ที่สุดเรียกว่า ซูเปอร์คอมพิวเตอร์ ใช้กับการคำนวณผลทางวิทยาศาสตร์</row>
		<row>ขนาดรองลงมาเรียกว่า เมนเฟรม มักใชัในบริษัทขนาดใหญ่ที่ต้องมีการประมวลผลธุรกรรมทางธุรกิจจำนวน</row>
		<row>มากๆ สำหรับคอมพิวเตอร์ขนาดเล็กที่ใช้ในระดับบุคคลเรียกว่า คอมพิวเตอร์ส่วนบุคคล และคอมพิวเตอร์</row>
		<row>ส่วนบุคคลที่พกพาได้เรียกว่า คอมพิวเตอร์โน้ตบุ๊ค ส่วนคอมพิวเตอร์ขนาดเล็กที่สามารถวางบนฝ่ามือได้</row>
		<row>เรียกว่า พีดีเอ อย่างไรก็ตามคอมพิวเตอร์มีใช้กันอย่างกว้างขวางมาก ซึ่งมีอุปกรณ์หลาย ๆ ชนิดได้นำ</row>
		<row>คอมพิวเตอร์ไปใช้เป็นกลไกหลักในการทำงาน เช่น กล้องดิจิทัล เครื่องเล่นเอ็มพีสาม หรือในรถยนต์เอง</row>
		<row>ก็มีคอมพิวเตอร์ที่ใช้ช่วยในการตรวจสอบระบบการทำงานของเครื่องยนต์</row>
	</test>
	<test id="26" title="แบบทดสอบที่ 26 ไวรัสคอมพิวเตอร์" refer="http://th.wikipedia.org">
		<row p="true">ไวรัสคอมพิวเตอร์ หรือเรียกสั้น ๆ ว่า ไวรัส คือ โปรแกรมคอมพิวเตอร์ที่บุกรุกเข้าไปในเครื่อง</row>
		<row>คอมพิวเตอร์โดยไม่ได้รับความยินยอมจากผู้ใช้ ส่วนมากมักจะมีประสงค์ร้ายและสร้างความเสียหายให้กับระบบ</row>
		<row>ของเครื่องคอมพิวเตอร์นั้นๆ ในเชิงเทคโนโลยีความมั่นคงของระบบคอมพิวเตอร์นั้น ไวรัสเป็นโปรแกรม</row>
		<row>คอมพิวเตอร์ที่สามารถทำสำเนาของตัวเอง เพื่อแพร่ออกไปโดยการสอดแทรกตัวสำเนาไปในรหัสคอมพิวเตอร์</row>
		<row>ส่วนที่สามารถปฏิบัติการได้หรือข้อมูลเอกสาร ดังนั้นไวรัสคอมพิวเตอร์จึงมีพฤติกรรมในลักษณะเดียวกับไวรัส</row>
		<row>ในทางชีววิทยายังขยายขอบข่ายของความหมายครอบคลุมถึงไวรัสในทางคอมพิวเตอร์ เช่น การติดไวรัส</row>
		<row>แฟ้มข้อมูลที่ติดไวรัสนี้จะเรียกว่า โฮสต์ ไวรัสนั้นเป็นประเภทหนึ่งของโปรแกรมประเภทมัลแวร์ หรือโปรแกรม</row>
		<row>ที่มีประสงค์ร้าย ในความหมายที่ใช้กันทั่วไปนั้น ไวรัสยังใช้หมายรวมถึง เวิร์ม ซึ่งก็เป็นโปรแกรมอีกรูปแบบ</row>
		<row>หนึ่งของมัลแวร์ ซึ่งบางครั้งก็ทำให้ผู้ใช้คอมพิวเตอร์นั้นสับสนเมื่อคำไวรัสนั้นใช้ในความหมายที่เฉพาะเจาะจง</row>
		<row>คอมพิวเตอร์ไวรัสนั้นโดยทั่วไปจะไม่ส่งผลก่อให้เกิดความเสียหายต่อฮาร์ดแวร์โดยตรง แต่จะทำความเสียหาย</row>
		<row>ต่อซอฟต์แวร์</row>
	</test>
	<test id="27" title="แบบทดสอบที่ 27 พลังงานแสงอาทิตย์" refer="http://th.wikipedia.org">
		<row p="true">พลังงานแสงอาทิตย์เป็นพลังงานแผ่รังสีจากดวงอาทิตย์ พลังงานนี้เป็นต้นกำเนิดของวัฏจักรของ</row>
		<row>สิ่งมีชีวิต ทำให้เกิดการหมุนเวียนของน้ำและธาตุต่าง ๆ เช่น คาร์บอน พลังงานแสงอาทิตย์จัดเป็นหนึ่งในพลังงาน</row>
		<row>ทดแทนที่มีศักยภาพสูง ปราศจากมลพิษ อีกทั้งเกิดใหม่ได้ไม่สิ้นสุด พลังงานไฟฟ้าแสงอาทิตย์ เป็นการแปลง</row>
		<row>พลังงานแสงอาทิตย์ให้เป็นพลังงานไฟฟ้า โดยเซลล์แสงอาทิตย์ ซึ่งถูกผลิตครั้งแรกในปี พ.ศ. ๒๔๒๖ โดย</row>
		<row>ชาร์ล ฟริทท์  โดยใช้ธาตุ ซีลีเนียม ในปี พ.ศ. ๒๔๘๔ เป็นการเริ่มต้นของการผลิตแผงเซลล์แสงอาทิตย์ด้วย</row>
		<row>ธาตุซิลิกอนโมเลกุลเดี่ยว ด้วยต้นทุนการผลิตที่ค่อนข้างสูง การใช้งานของแผงเซลล์แสงอาทิตย์ในช่วงแรก</row>
		<row>เน้นไปที่การใช้งานในอวกาศ เช่น ใช้กับดาวเทียม หลังจากประสบกับปัญหาน้ำมันแพง ใน พ.ศ. ๒๕๑๖ และ</row>
		<row>๒๕๒๒ กลุ่มประเทศพัฒนาแล้วจึงหันมาให้ความสนใจในพลังงานแสงอาทิตย์ และเริ่มมีการพัฒนาอย่าง</row>
		<row>จริงจังมากขึ้น หลังจากการตีพิมพ์ข้อมูลโลกร้อนของกลุ่มผู้เชี่ยวชาญด้านการเปลี่ยนแปลงภูมิอากาศ</row>
		<row>การติดตั้งแผงพลังงานแสงอาทิตย์มีปริมาณเพิ่มขี้น ๑๐ - ๒๐% ทุกปี ในประเทศไทยการติดตั้งยังมีอยู่น้อย</row>
	</test>
	<test id="28" title="แบบทดสอบที่ 28 นาโนเทคโนโลยี" refer="http://th.wikipedia.org">
		<row p="true">นาโนเทคโนโลยี คือ เทคโนโลยีที่เกี่ยวข้องกับกระบวนการจัดการ การสร้างหรือการวิเคราะห์ วัสดุ</row>
		<row>อุปกรณ์ เครื่องจักรหรือผลิตภัณฑ์ที่มีขนาดเล็กมาก ๆ ในระดับนาโนเมตร (ประมาณ ๑ - ๑๐๐ นาโนเมตร)</row>
		<row>รวมถึงการออกแบบหรือการประดิษฐ์เครื่องมือเพื่อใช้สร้างหรือวิเคราะห์วัสดุในระดับที่เล็กมาก ๆ เช่น การจัด</row>
		<row>อะตอมและโมเลกุลในตำแหน่งที่ต้องการได้อย่างถูกต้องแม่นยำ ส่งผลให้โครงสร้างของวัสดุหรืออุปกรณ์มี</row>
		<row>คุณสมบัติพิเศษขึ้นไม่ว่าทางด้านฟิสิกส์ เคมี หรือชีวภาพ และสามารถนำไปใช้ให้เกิดประโยชน์ได้</row>
		<row p="true">ริชาร์ด ไฟน์แมน เป็นผู้ที่ได้รับการยอมรับว่า เป็นคนแรกที่แสดงความเห็นถึงความเป็นไปได้ และ</row>
		<row>แนวโน้มของนาโนเทคโนโลยี เมื่อปี ค.ศ. ๑๙๕๙ (พ.ศ. ๒๕๐๒) โดยการแสดงความเห็นถึงความเป็นไปได้ และ</row>
		<row>โอกาสของประโยชน์ที่จะได้จากการจัดการในระดับอะตอม ปี ค.ศ. ๑๙๗๔ (พ.ศ. ๒๕๑๗) โดยการ</row>
		<row>แสดงความเห็นถึงความเป็นไปได้ และโอกาสของประโยชน์ที่จะได้จากการจัดการในระดับอะตอม</row>
		<row>ปี ค.ศ. ๑๙๗๔ (พ.ศ. ๒๕๑๗) ศาสตราจารย์ โนริโอะ ทานิกูชิ แห่งมหาวิทยาลัยวิทยาศาสตร์โตเกียว</row>
		<row>เป็นคนแรกที่เริ่มใช้คำว่า นาโนเทคโนโลยี</row>
	</test>
	<test id="29" title="แบบทดสอบที่ 29 สุริยุปราคา" refer="http://th.wikipedia.org">
		<row p="true">สุริยุปราคา หรือ สุริยคราส เกิดขึ้นเมื่อดวงอาทิตย์ ดวงจันทร์ และโลก โคจรมาอยู่ในแนวเส้นตรง</row>
		<row>เดียวกันโดยมีดวงจันทร์อยู่ตรงกลาง เมื่อสังเกตจากพื้นโลก จะเห็นดวงจันทร์เคลื่อนเข้ามาบดบังดวงอาทิตย์ โดย</row>
		<row>อาจบดบังแบบเต็มทั้งดวง หรือบดบังบางส่วนก็ได้ ในแต่ละปีจะสามารถสังเกตเห็นสุริยุปราคาบนโลกอย่างน้อย</row>
		<row>๒ ครั้ง สูงสุดถึง ๕ ครั้ง ในจำนวนนี้อาจไม่มีสุริยุปราคาเต็มดวงเลยแม้แต่ครั้งเดียว หรืออย่างมากไม่เกิน ๒ ครั้ง</row>
		<row>โอกาสที่จะเห็นสุริยุปราคาเต็มดวงบนโลกนั้นค่อนข้างน้อย เนื่องจากสุริยุปราคาแต่ละครั้งจะเกิดในบริเวณแคบ ๆ</row>
		<row>ที่สอดคล้องพอดีกับเงามืดของดวงจันทร์เท่านั้น การเกิดสุริยุปราคาเต็มดวงจึงถือเป็นปรากฏการณ์ธรรมชาติที่</row>
		<row>พิเศษอย่างยิ่ง ผู้คนจำนวนมากพากันเดินทางไปยังดินแดนอันห่างไกลเพื่อคอยเฝ้าสังเกต สุริยุปราคาเต็มดวงในปี</row>
		<row>พ.ศ. ๒๕๔๒ ที่ยุโรป ได้ทำให้สาธารณชนหันมาสนใจปรากฏการณ์นี้เพิ่มขึ้นมาก สังเกตได้จากจำนวนการเดินทาง</row>
		<row>ของประชาชนที่มุ่งไปเฝ้าสังเกตสุริยุปราคาวงแหวนในปี พ.ศ. ๒๕๔๘ และสุริยุปราคาเต็มดวงในปี พ.ศ. ๒๕๔๙</row>
		<row>การเกิดสุริยุปราคาครั้งที่ผ่านมาเมื่อเร็วๆ นี้ คือสุริยุปราคาวงแหวนเมื่อวันที่ ๒๖ มกราคม พ.ศ. ๒๕๕๒</row>
		<row>และสุริยุปราคาเต็มดวงเมื่อวันที่ ๒๒ กรกฎาคม พ.ศ. ๒๕๕๒</row>
	</test>
	<test id="30" title="แบบทดสอบที่ 30 ลูกเห็บ" refer="http://th.wikipedia.org">
		<row p="true">ลูกเห็บ เป็นก้อนน้ำลักษณะเหมือนน้ำแข็ง เป็นส่วนหนึ่งของวัฏจักรของน้ำ โดยตกลงมาจากบรรยากาศ</row>
		<row>ในรูปของแข็ง โดยจะมีรูปร่างเป็นก้อนน้ำแข็งรูปร่างไม่แน่นอน เกิดจากละอองหยาดฝนซึ่งเย็นแบบยิ่งยวด (ยังอยู่</row>
		<row>ในสภาพของเหลวที่อุณหภูมิต่ำกว่าจุดเยือกแข็ง) ในเมฆฝน ปะทะกับวัตถุแข็ง เช่น ผงฝุ่น หรือ ก้อนลูกเห็บที่เกาะ</row>
		<row>ตัวอยู่ก่อนแล้ว และแข็งตัวเกาะรอบวัตถุนั้น ๆ เป็นก้อนลูกเห็บ ก้อนลูกเห็บนี้อาจลอยตัวก่อเป็นก้อนอยู่เบื้องบน</row>
		<row>เป็นระยะเวลาหนึ่งก่อนจะตกลงมา เนื่องจากลมที่พัดพาอยู่เบื้องบน ดังนั้นลูกเห็บอาจเกาะตัวจนเป็นก้อนใหญ่มี</row>
		<row>น้ำหนักเกินกว่าที่ลมจะพัดให้ลอยอยู่ได้และตกลงมา ฝนลูกเห็บมักจะมากับ พายุฝนที่รุนแรง และมักจะมีอากาศเย็น</row>
		<row>โดยที่อุณหภูมิของชั้นอากาศที่อยู่สูงนั้นเย็นกว่าอากาศที่อยู่ต่ำมาก ลูกเห็บขนาดเล็กจะถูกพัดพาสะท้อนขึ้นลงอยู่</row>
		<row>ระหว่างชั้นบรรยากาศที่อากาศเย็นและร้อน เนื่องจากการลอยตัวขึ้นของอากาศร้อนและแรงดึงดูดของโลก</row>
		<row>ลูกเห็บที่ลอยตัวอยู่นานก็จะมีขนาดใหญ่ ดังนั้นจะเห็นได้ว่า ลูกเห็บขนาดใหญ่ก็อาจเกิดขึ้นได้ในเขตที่มี</row>
		<row>อากาศร้อนเนื่องมาจากการลอยตัวขึ้นที่รุนแรงของอากาศร้อน และยังสามารถเกิดขึ้นได้ในช่วงฤดูร้อนอีกด้วย</row>
		<row>ลูกเห็บส่วนใหญ่จะมีขนาดเส้นผ่านศูนย์กลางประมาณ ๒ - ๓ มิลลิเมตร แต่บางทีอาจมีขนาดใหญ่ถึงหลาย</row>
		<row>เซนติเมตรหรือใหญ่กว่านั้น ลูกเห็บขนาดเมล็ดถั่วจนถึงขนาดลูกกอล์ฟนั้นเป็นขนาดที่พบเห็นได้ทั่วไป</row>
		<row>เมื่อผ่าลูกเห็บออกจะเห็นชั้นหลาย ๆ ชั้นซ้อนกันอยู่ จำนวนชั้นบอกได้ว่าลูกเห็บนี้ถูกพัดขึ้นไปสูงขึ้นกี่ครั้ง</row>
		<row>โดยชั้นข้างในจะมีสีน้ำเงิน แล้วชั้นต่อไปสีจะจางลงเรื่อย ๆ จนถึงสีขาว</row>
	</test>
</content>
